title: Rozhodnutie Rady z 27. novembra 2003 o podpísaní v mene spoločenstva a o predbežnom uplatňovaní dohody vo forme výmeny listov o rozšírení platnosti protokolu na obdobie od 1. júla 2003 do 30. júna 2004, ktorým sa stanovujú možnosti a finančný príspevok uvedený v dohode medzi Európskym hospodárskym spoločenstvom a Republikou Pobrežia Slonoviny o rybolove v pobrežných vodách Pobrežia Slonoviny

text:
Dôležité právne oznámenie

|

32003D0838

Úradný vestník L 319 , 04/12/2003 S. 0017 - 0018

		Rozhodnutie Radyz 27. novembra 2003o podpísaní v mene spoločenstva a o predbežnom uplatňovaní dohody vo forme výmeny listov o rozšírení platnosti protokolu na obdobie od 1. júla 2003 do 30. júna 2004, ktorým sa stanovujú možnosti a finančný príspevok uvedený v dohode medzi Európskym hospodárskym spoločenstvom a Republikou Pobrežia Slonoviny o rybolove v pobrežných vodách Pobrežia Slonoviny(2003/838/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 37 v spojení s druhým pododsekom článku 300 ods. 2,so zreteľom na návrh Komisie,keďže:(1) Na základe podmienok dohody medzi Európskym hospodárskym spoločenstvom a Republikou Pobrežia Slonoviny o rybolove v pobrežných vodách Pobrežia Slonoviny [1], zmluvné strany majú pred uplynutím doby platnosti protokolu k uvedenej dohode začať rokovania, aby vzájomnou dohodou určili obsah tohto protokolu na nasledujúce obdobie, a kde je to vhodné, majú sa prijať zmeny a doplnenia jeho prílohy alebo prijať k nej dodatky.(2) Zmluvné strany sa rozhodli, že je potrebné až do rokovaní o zmenách a doplneniach uvedeného protokolu predĺžiť dobu platnosti súčasného protokolu schváleného nariadením (ES) č. 722/2001 [2] o jeden rok prostredníctvom dohody vo forme výmeny listov, ktorá bola parafovaná 16. mája 2003.(3) Na základe dohody vo forme výmeny listov sú rybári spoločenstva oprávnení využívať možnosti rybolovu vo vodách, ktoré sú pod jurisdikciou Pobrežia Slonoviny.(4) Na to, aby sa zabránilo prerušeniu rybolovných činností plavidiel spoločenstva, je nevyhnutné, aby predĺženie doby platnosti nadobudlo účinnosť čo najskôr. Preto sa odporúča podpísať dohodu vo forme výmeny listov a uplatňovať ju predbežne až do ukončenia postupov, ktoré sa vyžadujú na jej uzatvorenie.(5) Spôsob rozdeľovania možností rybolovu medzi členské štáty na základe uvedeného protokolu, ktorého platnosť uplynula, je potrebné potvrdiť,ROZHODLA TAKTO:Článok 1Podpísanie zmluvy vo forme výmeny listov o rozšírení platnosti protokolu na obdobie od 1. júla 2003 do 30. júna 2004, ktorým sa stanovujú možnosti rybolovu a finančný príspevok uvedený v dohode medzi Európskym hospodárskym spoločenstvom a Republikou Pobrežia Slonoviny o rybolove v pobrežných vodách Pobrežia Slonoviny, sa týmto schvaľuje v mene spoločenstva až do rozhodnutia Rady o uzavretí dohody.Text dohody vo forme výmeny listov je pripojený k tomuto rozhodnutiu.Článok 2Dohoda vo forme výmeny listov sa uplatňuje predbežne od 1. júla 2003.Článok 3Možnosti rybolovu stanovené v protokole sa rozdelia medzi členské štáty takto:a) rybolov pri morskom dne:Španielsko: | 600 BRT (registrovaných ton brutto) na mesiac, ročný priemer |b) lov tuniakov:i) seinery na lov tuniakov–Francúzsko: | 18 plavidiel |–Španielsko: | 21 plavidiel |ii) plavidla s dlhými lovnými šnúrami na lov na hladine–Španielsko: | 15 plavidiel |–Portugalsko: | 5 plavidiel |iii) plavidlá na lov tuniakov pomocou dlhých udíc s háčikmi umiestnených v rôznych hĺbkach–Francúzsko: | 7 plavidiel |–Španielsko: | 5 plavidiel |Ak sa uplatňovanie povolení z týchto členských štátov nevzťahuje na všetky príležitosti rybolovu dostupné podľa uvedeného protokolu, Komisia môže zohľadniť uplatňovanie povolení z ktoréhokoľvek iného členského štátu.Článok 4Členské štáty, ktorých plavidlá vykonávajú činnosť podľa uvedenej dohody vo forme výmeny listov, sú povinné v súlade s podrobnými pravidlami ustanovenými v nariadení Komisie (ES) č. 500/2001 [3] oznámiť Komisii množstvá každého výlovu rýb v rybolovnej oblasti Pobrežia Slonoviny.Článok 5Predseda Rady sa týmto splnomocňuje, aby určil osoby oprávnené podpísať dohodu vo forme výmeny listov v mene spoločenstva až do uzavretia tejto dohody.V Bruseli 27. novembra 2003Za RadupredsedaR. Castelli[1] Ú. v. ES L 379, 31.12.1990, s. 3.[2] Ú. v. ES L 102, 12.4.2001, s. 1.[3] Ú. v. ES L 73, 15.3.2001, s. 8.--------------------------------------------------


title: 2008/593/ES: Rozhodnutie Komisie z  11. júla 2008 , ktorým sa mení a dopĺňa rozhodnutie č. 2007/60/ES, pokiaľ ide o úpravu úloh a obdobie činnosti Výkonnej agentúry pre transeurópsku dopravnú sieť

text:
               18.7.2008

               SK

               Úradný vestník Európskej únie

               L 190/35

      ROZHODNUTIE KOMISIE

   z 11. júla 2008,
   ktorým sa mení a dopĺňa rozhodnutie č. 2007/60/ES, pokiaľ ide o úpravu úloh a obdobie činnosti Výkonnej agentúry pre transeurópsku dopravnú sieť
   (2008/593/ES)
   EURÓPSKA KOMISIA,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (1), a najmä na jeho článok 3,
   keďže:

               (1)

               Výkonná agentúra pre transeurópsku dopravnú sieť (ďalej len „agentúra“) bola zriadená rozhodnutím Komisie 2007/60/ES (2) s cieľom riadiť činnosť Spoločenstva v oblasti transeurópskej dopravnej siete do 31. decembra 2008 na implementáciu úloh týkajúcich sa poskytovania finančnej pomoci Spoločenstva podľa nariadenia Rady (ES) č. 2236/95 z 18. septembra 1995 stanovujúceho všeobecné pravidlá poskytovania finančnej pomoci Spoločenstva v oblasti transeurópskych sietí (3). Mnohé z týchto projektov budú pokračovať ešte aj po 31. decembri 2008.

               (2)

               Agentúra by mala byť zodpovedná aj za projekty, ktoré dostávajú finančnú pomoc na základe nariadenia Európskeho parlamentu a Rady (ES) č. 680/2007 (4), keďže týmto nariadením sa naďalej financujú podobné činnosti pre transeurópsku dopravnú sieť ako v zmysle nariadenia (ES) 2236/95, na ktoré už agentúra dostala poverenie.

               (3)

               Agentúra by nemala byť zodpovedná za prijímanie individuálnych rozhodnutí, ktorými sa udeľuje finančná pomoc Spoločenstva. Avšak na účely ďalšieho zvýšenia účinnosti a efektívnosti implementácie programu môže Komisia rozhodnúť o tom, že agentúru poverí prijatím zmien a doplnení takýchto rozhodnutí.

               (4)

               Agentúra by mala byť zodpovedná najmä za aktivity súvisiace s projektom nezávisle od formy a metódy finančnej pomoci Spoločenstva vymedzenej v článku 6 nariadenia (ES) č. 680/2007. Všetky aktivity vzťahujúce sa na program, ako napríklad kontrola a tvorba politík, by sa mali vyňať a zostať v právomoci Komisie.

               (5)

               Agentúra by tiež mala byť zodpovedná najmä za sprievodné opatrenia s cieľom prispieť k účinnosti a efektívnosti programu transeurópskej dopravnej siete (TEN-T), aby sa maximalizovala jeho európska pridaná hodnota, vrátane podpory programu TEN-T v rámci všetkých zúčastnených strán a lepšieho zviditeľnenia pre širokú verejnosť v členských štátoch a susedných tretích krajinách. Takéto opatrenia by mohli pozostávať z kampaní zacielených na zvyšovanie informovanosti a propagáciu vrátane organizovania dní TEN-T, workshopov a konferencií, oznamovania a šírenia výsledkov a osvedčených postupov prostredníctvom zodpovedajúcich publikácií vrátane využívania elektronických médií, napríklad pri príprave tlačových správ, usmernení pre možných žiadateľov, brožúrok o úspešných príkladoch a výročných správ, ako aj organizovania účasti zástupcov agentúry a/alebo Komisie na príslušných podujatiach, ako napríklad otvorenie dopravnej infraštruktúry.

               (6)

               Externí poradcovia uskutočnili aktualizovanú analýzu nákladov a ziskov, z ktorej vyplýva, že administratívne zdroje, najmä personálne, existujúcej agentúry si vyžadujú výrazné zvýšenie. Agentúra by aj naďalej bola nákladovo najefektívnejšou možnosťou.

               (7)

               Rozhodnutie 2007/60/ES by sa preto malo zodpovedajúcim spôsobom zmeniť a doplniť.

               (8)

               Ustanovenia uvedené v tomto rozhodnutí sú v súlade so stanoviskom regulačného výboru pre výkonné agentúry,

         ROZHODLA TAKTO:
   Jediný článok
   Rozhodnutie 2007/60/ES sa mení a dopĺňa takto:

               1.

               Článok 3 sa nahrádza takto:
               „Článok 3
               Trvanie
               Agentúra sa zriaďuje na obdobie, ktoré sa začína 1. novembra 2006 a končí sa 31. decembra 2015.“

               2.

               V článku 4 sa odsek 1 nahrádza takto:
               „1.   Agentúra je poverená v rámci činnosti Spoločenstva v oblasti transeurópskej dopravnej siete plnením úloh týkajúcich sa poskytovania finančnej pomoci Spoločenstva podľa nariadenia Rady (ES) č. 2236/95 (5) a nariadenia Európskeho parlamentu a Rady (ES) č. 680/2007 (6) s výnimkou úloh, ktoré si vyžadujú právomoci podľa voľného uváženia pri prevode politických rozhodnutí do praxe, ako napríklad zostavovanie programov, stanovenie priorít, výber projektov podľa článku 5 nariadenia (ES) č. 680/2007, hodnotenie programu a legislatívne monitorovanie. Agentúra je poverená najmä týmito úlohami:

                           a)

                           pomoc Komisii počas fáz zostavovania programov a výberu, ako aj riadenie monitorovacej fázy finančnej pomoci udeľovanej projektom spoločného záujmu v rámci rozpočtu pre transeurópsku dopravnú sieť, ako aj vykonávanie kontrol potrebných na tento účel prostredníctvom prijímania príslušných rozhodnutí s využitím právomocí, ktoré na agentúru delegovala Komisia;

                           b)

                           koordinácia s ostatnými finančnými nástrojmi Spoločenstva, najmä zabezpečenie koordinácie poskytovania finančnej pomoci na všetkých trasách prioritných projektov, ktoré sú taktiež príjemcami financií zo štrukturálnych fondov, Kohézneho fondu a z Európskej investičnej banky;

                           c)

                           technická podpora vykonávateľov projektov v oblasti finančného inžinierstva projektov a vypracovanie spoločných metód hodnotenia;

                           d)

                           prijímanie rozpočtových vykonávacích nástrojov pre príjmy a výdavky a vykonávanie, na základe poverenia agentúry Komisiou, všetkých potrebných operácií na riadenie činností Spoločenstva v oblasti transeurópskej dopravnej siete, ustanovených v nariadení (ES) č. 2236/95 a v nariadení (ES) č. 680/2007;

                           e)

                           zhromažďovanie, analýza a odovzdávanie všetkých informácií, ktoré Komisia vyžaduje na implementáciu transeurópskej dopravnej siete, Komisii;

                           f)

                           sprievodné opatrenia s cieľom prispieť k účinnosti a efektívnosti programu TEN-T, aby sa maximalizovala jeho európska pridaná hodnota, vrátane podpory programu TEN-T v rámci všetkých zúčastnených strán a lepšieho zviditeľnenia pre širokú verejnosť v členských štátoch a susedných tretích krajinách;

                           g)

                           akákoľvek technická a administratívna podpora, ktorú požaduje Komisia.

      V Bruseli 11. júla 2008

            Za Komisiu

         Antonio TAJANI

            podpredseda

      (1)  Ú. v. ES L 11, 16.1.2003, s. 1.

      (2)  Ú. v. EÚ L 32, 6.2.2007, s. 88.

      (3)  Ú. v. ES L 228, 23.9.1995, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1159/2005 (Ú. v. EÚ L 191, 22.7.2005, s. 16).

      (4)  Ú. v. EÚ L 162, 22.6.2007, s. 1.

      (5)  Ú. v. ES L 228, 23.9.1995, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1159/2005 (Ú. v. EÚ L 191, 22.7.2005, s. 16).

      (6)  Ú. v. EÚ L 162, 22.6.2007, s. 1.“


title: Rozhodnutie Komisie z 9. augusta 2016 o vymenovaní niektorých členov vedeckej rady Európskej rady pre výskum

text:
               11.8.2016

               SK

               Úradný vestník Európskej únie

               C 291/4

         ROZHODNUTIE KOMISIE
   z 9. augusta 2016
   o vymenovaní niektorých členov vedeckej rady Európskej rady pre výskum
   (2016/C 291/06)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2013/743/EÚ z 3. decembra 2013, ktorým sa zriaďuje osobitný program na vykonávanie programu Horizont 2020 – rámcový program pre výskum a inováciu (2014 – 2020) a ktorým sa zrušujú rozhodnutia 2006/971/ES, 2006/972/ES, 2006/973/ES, 2006/974/ES a 2006/975/ES (1), a najmä jeho článok 7 ods. 1,
   keďže:

               (1)

               Rozhodnutím C(2013) 8915 (2) [následne zmeneným rozhodnutím C(2015) 788 (3)] Komisia zriadila Európsku radu pre výskum (ďalej len „ERC“) na obdobie od 1. januára 2014 do 31. decembra 2020 ako prostriedok vykonávania opatrení v rámci časti I „Excelentná veda“ týkajúcich sa osobitného cieľa „Európska rada pre výskum (ERC)“ uvedeného v článku 3 ods. 1 písm. a) rozhodnutia 2013/743/EÚ.

               (2)

               ERC sa skladá z nezávislej vedeckej rady stanovenej článkom 7 rozhodnutia 2013/743/EÚ a špecializovanej realizačnej štruktúry stanovenej v článku 8 uvedeného rozhodnutia.

               (3)

               V zmysle článku 2 ods. 1 rozhodnutia C(2013) 8915 pozostáva vedecká rada z predsedu ERC a 21 členov.

               (4)

               V zmysle článku 7 ods. 1 tretieho pododseku rozhodnutia 2013/743/EÚ sú členovia vedeckej rady vymenúvaní na funkčné obdobie maximálne štyroch rokov, ktoré je možné jedenkrát obnoviť. Mali by byť vymenovaní takým spôsobom, aby sa zaručila kontinuita práce vedeckej rady.

               (5)

               Dvaja členovia vedeckej rady sa svojej funkcie vzdali a je potrebné ich nahradiť.

               (6)

               V zmysle článku 7 ods. 1 druhého pododseku rozhodnutia Rady 2013/743/EÚ vymenúva členov vedeckej rady Komisia na základe nezávislého a transparentného postupu na ich určenie, na ktorom sa dohodne vedecká rada a ktorý zahŕňa konzultáciu s vedeckou obcou a predloženie správy Európskemu parlamentu a Rade. Na tento účel bola zriadená stála komisia, ktorá má vyberať budúcich členov vedeckej rady. Výberová komisia vypracovala pre Komisiu odporúčania o vymenovaní členov vedeckej rady, ktoré boli prijaté,

         SA ROZHODLA TAKTO:
   Článok 1
   Profesor Kurt MEHLHORN sa vymenúva za člena vedeckej rady ERC na prvé funkčné obdobie, ktoré sa skončí 30. júna 2020.
   Profesor Nektarios TAVERNARAKIS sa vymenúva za člena vedeckej rady ERC na prvé funkčné obdobie, ktoré sa skončí 30. júna 2020.
   Článok 2
   Členovia vedeckej rady ERC sú uvedení v prílohe k tomuto rozhodnutiu.
   Článok 3
   Toto rozhodnutie nadobúda účinnosť 1. júla 2016.

      V Bruseli 9. augusta 2016

            Za Komisiu

         Carlos MOEDAS

            člen Komisie

      (1)  Ú. v. EÚ L 347, 20.12.2013, s. 965.

      (2)  Rozhodnutie Komisie C(2013) 8915 z 12. decembra 2013, ktorým sa zriaďuje Európska rada pre výskum (Ú. v. EÚ C 373, 20.12.2013, s. 23).

      (3)  Rozhodnutie Komisie C(2015) 788 zo 17. februára 2015, ktorým sa mení rozhodnutie C(2013) 8915, ktorým sa zriaďuje Európska rada pre výskum (Ú. v. EÚ C 58, 18.2.2015, s. 3).

      PRÍLOHA
      Členovia vedeckej rady ERC

                  Meno a inštitúcia

                  Koniec funkčného obdobia

                  Klaus BOCK, Dánska národná nadácia pre výskum

                  31. decembra 2016

                  Margaret BUCKINGHAM, Pasteurov inštitút, Paríž

                  30. júna 2019

                  Christopher CLARK, Cambridgeská univerzita

                  31. decembra 2019

                  Athene DONALD, Cambridgeská univerzita

                  31. decembra 2016

                  Barbara ENSOLI, Istituto Superiore di Sanità (Národný inštitút zdravia), Rím

                  31. decembra 2016

                  Nuria Sebastian GALLES, Univerzita Pompeu Fabra, Barcelona

                  31. decembra 2016

                  Michael KRAMER, Inštitút Maxa Plancka pre rádioastronómiu, Bonn

                  30. júna 2019

                  Tomáš JUNGWIRTH, Akadémia vied Českej republiky

                  31. decembra 2018

                  Matthias KLEINER, Technická univerzita v Dortmunde

                  31. decembra 2016

                  Éva KONDOROSI, Maďarská akadémia vied

                  31. decembra 2016

                  Kurt MEHLHORN, Inštitút Maxa Plancka pre informatiku, Saarbrücken

                  30. júna 2020

                  Barbara ROMANOWICZ, Seizmologické laboratórium v Berkeley

                  31. decembra 2019

                  Mart SAARMA, Helsinská univerzita

                  31. decembra 2016

                  Nils Christian STENSETH, Osloská univerzita

                  31. decembra 2017

                  Martin STOKHOF, Amsterdamská univerzita

                  31. decembra 2017

                  Nektarios TAVERNARAKIS, Institute of Molecular Biology and Biotechnology, Foundation for Research and Technology – Hellas (Inštitút molekulárnej biológie a biotechnológie, Nadácia pre výskum a technológiu – Hellas)

                  30. júna 2020

                  Janet THORNTON, European Bioinformatics Institute (EMBL-EBI) European Molecular Biology Laboratory (Európsky inštitút bioinformatiky, Európske laboratórium molekulárnej biológie)

                  31. decembra 2018

                  Isabelle VERNOS, Institució Catalana de Recerca i Estudis Avançats (Katalánsky inštitút výskumu a pokročilých štúdií), Barcelona

                  30. júna 2019

                  Reinhilde VEUGELERS, Katolícka univerzita v Leuvene

                  31. decembra 2016

                  Michel WIEVIORKA, Centrum pre sociologické analýzy a intervencie, Paríž

                  31. decembra 2017

                  Fabio ZWIRNER, Padovská univerzita

                  31. decembra 2018


title: Rozhodnutie Rady z 12. júna 1986 o uzatvorení Protokolu k Dohovoru z roku 1979 o diaľkovom znečisťovaní ovzdušia prechádzajúcom hranicami štátov a dlhodobom financovaní spoločných programov pre monitorovanie a meranie rozsiahleho prenášania znečisťujúcich látok v ovzduší Európy (EMEP)

text:
Dôležité právne oznámenie

|

31986D0277

Úradný vestník L 181 , 04/07/1986 S. 0001 - 0001 Fínske špeciálne vydanie: Kapitola 11 Zväzok 11 S. 0273  Švédske špeciálne vydanie: Kapitola 11 Zväzok 11 S. 0273

		Rozhodnutie Radyz 12. júna 1986o uzatvorení Protokolu k Dohovoru z roku 1979 o diaľkovom znečisťovaní ovzdušia prechádzajúcom hranicami štátov a dlhodobom financovaní spoločných programov pre monitorovanie a meranie rozsiahleho prenášania znečisťujúcich látok v ovzduší Európy (EMEP)(86/277/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, najmä na jej článok 235,so zreteľom na návrhy Komisie [1],so zreteľom na stanovisko Zhromaždenia [2],keďže rozhodnutím 81/462/EHS [3] spoločenstvo schválilo Dohovor o diaľkovom znečisťovaní ovzdušia prechádzajúcom hranicami štátov;keďže spoločný program pre monitorovanie a meranie rozsiahleho prenášania znečisťujúcich látok v ovzduší Európy (EMEP), ktorý bude vykonávaný v rámci dohovoru, je základným prostriedkom získania informácií o vypúšťaných a možných prenášaných množstvách ponad hranice štátov;keďže 24. mája 1984 bola Komisia poverená zúčastniť sa v mene spoločenstva rokovaní o Protokole k Dohovoru o dlhodobom financovaní programov EMEP;keďže rokovania dospeli k prijatiu záverečného textu protokolu a k definovaniu rovnice zdieľania nákladov pre EMEP;keďže po odsúhlasení Radou 25. septembra 1984 bol protokol podpísaný spoločenstvom 28. septembra 1984 na druhom stretnutí Výkonného orgánu dohovoru,ROZHODLA TAKTO:Článok 1Protokol Dohovoru z roku 1979 o 1979 o diaľkovom znečisťovaní ovzdušia prechádzajúcom hranicami štátov a dlhodobom financovaní spoločných programov pre monitorovanie a meranie rozsiahleho prenášania znečisťujúcich látok v ovzduší Európy (EMEP) sa týmto schvaľuje v mene Európskeho hospodárskeho spoločenstva.Znenie protokolu je pripojené k tomuto rozhodnutiu.Článok 2Predseda Rady uloží listinu o schválení v súlade s článkom 9 protokolu.V Luxemburgu 12. júna 1986Za RadupredsedaP. Winsemius[1] Ú. v. ES C 321, 13. 12. 1985, s. 5.[2] Ú. v. ES C 88, 14. 4. 1986, s. 109.[3] Ú. v. ES L 171, 27. 6. 1981, s. 11.--------------------------------------------------


title: 2009/483/ES: Rozhodnutie Rady zo 6. apríla 2009 o podpise a predbežnom vykonávaní Dohody medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch

text:
               30.6.2009

               SK

               Úradný vestník Európskej únie

               L 169/37

         ROZHODNUTIE RADY
   zo 6. apríla 2009
   o podpise a predbežnom vykonávaní Dohody medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch
   (2009/483/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 62 ods. 2 písm. b) bod i) v spojení s prvou vetou prvého pododseku článku 300 ods. 2,
   so zreteľom na návrh Komisie,
   keďže:

               (1)

               Nariadením Rady (ES) č. 1932/2006 (1) sa zmenilo a doplnilo nariadenie (ES) č. 539/2001 (2) uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc Európskej únie (negatívny zoznam), a krajín, ktorých štátni príslušníci sú oslobodení od tejto povinnosti (pozitívny zoznam), inter alia presunutím Federácie Svätého Krištofa a Nevisu (ďalej len „Svätý Krištof a Nevis“) z negatívneho do pozitívneho zoznamu. Nariadenie (ES) č. 1932/2006 tiež stanovuje, že oslobodenie od vízovej povinnosti sa uplatňuje odo dňa nadobudnutia platnosti dohody o oslobodení od vízovej povinnosti uzavretej Európskym spoločenstvom a Svätým Krištofom a Nevisom.

               (2)

               Rada rozhodnutím z 5. júna 2008 poverila Komisiu, aby rokovala o dohode medzi Európskym spoločenstvom a Svätým Krištofom a Nevisom o zrušení víz pri krátkodobých pobytoch.

               (3)

               Rokovania o dohode sa začali 15. júla 2008 a ukončili sa 16. októbra 2008.

               (4)

               Dohoda parafovaná v Bruseli 12. novembra 2008 by sa mala podpísať a mali by sa schváliť pripojené vyhlásenia. Dohoda by sa mala predbežne vykonávať až do ukončenia postupov pre jej formálne uzavretie.

               (5)

               V súlade s článkami 1 a 2 Protokolu o postavení Spojeného kráľovstva a Írska, ktorý je pripojený k Zmluve o Európskej únii a Zmluve o založení Európskeho spoločenstva, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijatí tohto rozhodnutia a nie sú ním viazané ani nepodliehajú jeho uplatňovaniu,

         ROZHODLA TAKTO:
   Článok 1
   Týmto sa v mene Spoločenstva s výhradou jej uzavretia schvaľuje podpis Dohody medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch (ďalej len „dohoda“).
   Text dohody je pripojený k tomuto rozhodnutiu.
   Článok 2
   Týmto sa v mene Spoločenstva schvaľujú vyhlásenia pripojené k tomuto rozhodnutiu.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva v prípade jej uzavretia.
   Článok 4
   Dohoda sa predbežne vykonáva odo dňa jej podpisu (3) do ukončenia postupov potrebných na jej formálne uzavretie.

      V Luxemburgu 6. apríla 2009

            Za Radu

            predseda

         J. POSPÍŠIL

      (1)  Ú. v. EÚ L 405, 30.12.2006, s. 23.

      (2)  Ú. v. ES L 81, 21.3.2001, s. 1.

      (3)  Generálny sekretariát Rady uverejní dátum podpisu dohody v Úradnom vestníku Európskej únie.
   SPOLOČNÉ VYHLÁSENIE TÝKAJÚCE SA ISLANDU, NÓRSKA, ŠVAJČIARSKA A LICHTENŠTAJNSKA
   Zmluvné strany berú na vedomie úzke vzťahy medzi Európskym spoločenstvom a Nórskom, Islandom, Švajčiarskom a Lichtenštajnskom, najmä na základe dohôd z 18. mája 1999 a 26. októbra 2004 týkajúcich sa pridruženia týchto krajín k vykonávaniu, uplatňovaniu a rozvoju schengenského acquis.
   Za týchto okolností je žiaduce, aby orgány Nórska, Islandu, Švajčiarska, Lichtenštajnska na jednej strane a Svätého Krištofa a Nevisu na strane druhej bezodkladne uzatvorili bilaterálne dohody o zrušení víz pri krátkodobých pobytoch za podobných podmienok, aké boli dohodnuté v tejto dohode.
   SPOLOČNÉ VYHLÁSENIE TÝKAJÚCE SA VÝKLADU KATEGÓRIE OSÔB CESTUJÚCICH NA ÚČEL VYKONÁVANIA PLATENEJ ČINNOSTI, AKO JE STANOVENÉ V ČLÁNKU 3 ODS. 2 TEJTO DOHODY
   Želajúc si zabezpečenie jednotného výkladu sa zmluvné strany dohodli, že na účely tejto dohody patria do kategórie osôb vykonávajúcich platenú činnosť osoby vstupujúce na územie druhej zmluvnej strany na účel vykonávania zárobkovej činnosti/platenej činnosti ako zamestnanci alebo ako poskytovatelia služieb.
   Do tejto kategórie by nemali patriť:

               —

               podnikatelia, t. j. osoby cestujúce na účel obchodného rokovania (bez toho, aby boli zamestnané v krajine druhej zmluvnej strany),

               —

               športovci a umelci vykonávajúci činnosť na ad hoc báze,

               —

               novinári vyslaní médiom ich krajiny bydliska a

               —

               osoby školené v rámci podniku.

         Vykonávanie tohto vyhlásenia monitoruje spoločný výbor v rámci svojej zodpovednosti podľa článku 6 tejto dohody, ktorý môže navrhnúť úpravy, ak to na základe skúseností zmluvných strán považuje za nevyhnutné.
   SPOLOČNÉ VYHLÁSENIE O VÝKLADE OBDOBIA TROCH MESIACOV POČAS ŠIESTICH MESIACOV ODO DŇA PRVÉHO VSTUPU, KTORÉ JE STANOVENÉ V ČLÁNKU 4 TEJTO DOHODY
   Zmluvné strany sa dohodli, že maximálne obdobie troch mesiacov počas šiestich mesiacov odo dňa prvého vstupu na územie Svätého Krištofa a Nevisu alebo schengenského priestoru, ktoré je stanovené v článku 4 tejto dohody, znamená buď nepretržitý pobyt alebo niekoľko po sebe idúcich pobytov, ktorých trvanie nepresahuje celkove tri mesiace počas šiestich mesiacov.
   SPOLOČNÉ VYHLÁSENIE TÝKAJÚCE SA INFORMOVANIA OBČANOV O DOHODE O ZRUŠENÍ VÍZ
   Uznávajúc význam transparentnosti pre občanov Európskej únie a Svätého Krištofa a Nevisu sa zmluvné strany dohodli, že zabezpečia úplné šírenie informácií o obsahu dohody o zrušení víz, jej dôsledkoch a súvisiacich záležitostiach, ako sú napríklad podmienky vstupu.
    ---documentbreak---

               30.6.2009

               SK

               Úradný vestník Európskej únie

               L 169/38

         DOHODA
   medzi Európskym spoločenstvom a Federáciou Svätého Krištofa a Nevisu o zrušení víz pri krátkodobých pobytoch
   EURÓPSKE SPOLOČENSTVO, ďalej len „Spoločenstvo“, a
   FEDERÁCIA SVÄTÉHO KRIŠTOFA A NEVISU, ďalej len „Svätý Krištof a Nevis“,
   ďalej spolu len „zmluvné strany“,
   S CIEĽOM ďalej rozvíjať priateľské vzťahy medzi zmluvnými stranami a želajúc si zjednodušiť cestovanie zabezpečením vstupu a krátkodobého pobytu bez potreby víz pre svojich občanov;
   SO ZRETEĽOM na nariadenie Rady (ES) č. 1932/2006 z 21. decembra 2006, ktorým sa mení a dopĺňa nariadenie (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc, a krajín, ktorých štátni príslušníci sú oslobodení od tejto povinnosti (1), inter alia presunutím šiestich tretích krajín vrátane Svätého Krištofa a Nevisu, do zoznamu tretích krajín, ktorých štátni príslušníci sú oslobodení od vízovej povinnosti pri krátkodobých pobytoch v členských štátoch Európskej únie (EÚ);
   MAJÚC NA PAMÄTI, že v článku 2 nariadenia (ES) č. 1932/2006 sa uvádza, že na týchto šesť krajín sa má vzťahovať oslobodenie od vízovej povinnosti iba odo dňa nadobudnutia platnosti dohody o oslobodení od vízovej povinnosti, ktorú má uzatvoriť Európske spoločenstvo s príslušnou krajinou;
   UZNÁVAJÚC, že občania niekoľkých členských štátov sú oslobodení od vízovej povinnosti pri cestách na Svätý Krištof a Nevis na obdobie nepresahujúce 3 mesiace, zatiaľ čo občania iných členských štátov podliehajú vízovej povinnosti;
   ŽELAJÚC SI zabezpečiť zásadu rovnakého zaobchádzania so všetkými občanmi EÚ;
   ZOHĽADŇUJÚC, že na osoby cestujúce na účel vykonávania platenej činnosti počas ich krátkodobého pobytu sa táto dohoda nevzťahuje, a preto sa na túto kategóriu naďalej vzťahujú príslušné pravidlá práva Spoločenstva a vnútroštátneho práva členských štátov a vnútroštátneho práva Svätého Krištofa a Nevisu týkajúce sa vízovej povinnosti alebo oslobodenia od nej a prístupu k zamestnaniu;
   ZOHĽADŇUJÚC Protokol o postavení Spojeného kráľovstva a Írska a Protokol o schengenskom acquis začlenenom do rámca Európskej únie, ktorý tvorí prílohu k Zmluve o Európskej únii a Zmluve o založení Európskeho spoločenstva, a potvrdzujúc, že ustanovenia tejto dohody sa nevzťahujú na Spojené kráľovstvo a Írsko,
   SA DOHODLI TAKTO:
   Článok 1
   Účel
   Táto dohoda umožňuje cestovať občanom Európskej únie a občanom Svätého Krištofa a Nevisu bez potreby víz pri cestách na územie druhej zmluvnej strany na maximálne obdobie troch mesiacov počas šiestich mesiacov.
   Článok 2
   Vymedzenie pojmov
   Na účely tejto dohody:

               a)

               „členský štát“ znamená akýkoľvek členský štát Európskej únie, s výnimkou Spojeného kráľovstva a Írska;

               b)

               „občan Európskej únie“ je štátny príslušník členského štátu vymedzeného pod písmenom a);

               c)

               „občan Svätého Krištofa a Nevisu“ je akákoľvek osoba, ktorá má štátne občianstvo Svätého Krištofa a Nevisu;

               d)

               „schengenský priestor“ je priestor bez vnútorných hraníc zahŕňajúci územia členských štátov, ako sú vymedzené pod písmenom a), ktoré v plnom rozsahu uplatňujú schengenské acquis.

         Článok 3
   Rozsah pôsobnosti
   1.   Občania Európskej únie, ktorí sú držiteľmi platného štandardného, diplomatického alebo služobného/úradného pasu vydaného členským štátom, môžu vstúpiť na územie a zdržiavať sa na území Svätého Krištofa a Nevisu bez víz počas obdobia vymedzeného v článku 4 ods. 1.
   Občania Svätého Krištofa a Nevisu, ktorí sú držiteľmi platného štandardného, diplomatického alebo služobného/úradného pasu vydaného Svätým Krištofom a Nevisom, môžu vstúpiť na územie a zdržiavať sa na území členských štátov bez víz počas obdobia vymedzeného v článku 4 ods. 2.
   2.   Odsek 1 sa nevzťahuje na osoby cestujúce na účel vykonávania platenej činnosti.
   Každý členský štát sa môže individuálne rozhodnúť, že v prípade tejto kategórie osôb zavedie pre občanov Svätého Krištofa a Nevisu vízovú povinnosť alebo ju zruší v súlade s článkom 4 ods. 3 nariadenia (ES) č. 539/2001.
   Svätý Krištof a Nevis sa môže rozhodnúť, že v prípade tejto kategórie osôb zavedie pre občanov každého členského štátu zvlášť vízovú povinnosť alebo ju zruší v súlade so svojim vnútroštátnym právom.
   3.   Zrušenie víz stanovené touto dohodou sa uplatňuje bez toho, aby boli dotknuté právne predpisy zmluvných strán týkajúce sa podmienok vstupu a krátkodobého pobytu. Členské štáty a Svätý Krištof a Nevis si vyhradzujú právo odmietnuť vstup na ich územie a krátkodobý pobyt na ich území, ak nebude splnená jedna alebo viaceré z týchto podmienok.
   4.   Zrušenie víz sa uplatňuje bez ohľadu na spôsob dopravy použitý na prekročenie hraníc zmluvných strán.
   5.   Záležitosti, na ktoré sa nevzťahuje táto dohoda, sa riadia právom Spoločenstva, vnútroštátnym právom členských štátov alebo vnútroštátnym právom Svätého Krištofa a Nevisu.
   Článok 4
   Trvanie pobytu
   1.   Občania Európskej únie sa môžu zdržiavať na území Svätého Krištofa a Nevisa maximálne tri mesiace počas šiestich mesiacov odo dňa prvého vstupu na územie tejto krajiny.
   2.   Občania Svätého Krištofa a Nevisu sa môžu zdržiavať v schengenskom priestore maximálne tri mesiace počas šiestich mesiacov odo dňa prvého vstupu na územie akéhokoľvek členského štátu, ktorý v plnom rozsahu uplatňuje schengenské acquis. Toto obdobie troch mesiacov počas šiestich mesiacov sa vypočíta nezávisle od akéhokoľvek pobytu v členskom štáte, ktorý ešte v plnom rozsahu neuplatňuje schengenské acquis.
   Občania Svätého Krištofa a Nevisu sa môžu zdržiavať na území každého z členských štátov, ktoré ešte v plnom rozsahu neuplatňujú schengenské acquis, maximálne tri mesiace počas šiestich mesiacov odo dňa prvého vstupu na toto územie, nezávisle od obdobia pobytu vypočítaného pre schengenský priestor.
   3.   Táto dohoda nemá vplyv na možnosť, aby Svätý Krištof a Nevis a členské štáty predĺžili obdobie pobytu na viac ako tri mesiace v súlade s vnútroštátnym právom a právom Spoločenstva.
   Článok 5
   Územné uplatňovanie
   1.   Pokiaľ ide o Francúzsku republiku, ustanovenia tejto dohody sa vzťahujú iba na európske územie Francúzskej republiky.
   2.   Pokiaľ ide o Holandské kráľovstvo, ustanovenia tejto dohody sa vzťahujú iba na európske územie Holandského kráľovstva.
   Článok 6
   Spoločný výbor pre správu dohody
   1.   Zmluvné strany zriadia spoločný výbor odborníkov (ďalej len „výbor“) zložený zo zástupcov Európskeho spoločenstva a zástupcov Svätého Krištofa a Nevisu. Spoločenstvo zastupuje Európska komisia.
   2.   Výbor plní okrem iného tieto úlohy:

               a)

               monitoruje vykonávanie tejto dohody;

               b)

               navrhuje zmeny a doplnenia tejto dohody alebo dodatky k nej;

               c)

               urovnáva spory vyplývajúce z výkladu alebo uplatňovania ustanovení tejto dohody.

         3.   Výbor sa schádza vždy, keď je to potrebné, na žiadosť jednej zo zmluvných strán.
   4.   Výbor prijme svoj rokovací poriadok.
   Článok 7
   Vzťah medzi touto dohodou a existujúcimi bilaterálnymi dohodami o zrušení víz medzi členskými štátmi a Svätým Krištofom a Nevisom
   Táto dohoda má prednosť pred ustanoveniami akýchkoľvek bilaterálnych dohôd alebo dojednaní uzatvorených medzi jednotlivými členskými štátmi a Svätým Krištofom a Nevisom, pokiaľ sa ich ustanovenia vzťahujú na záležitosti patriace do rozsahu pôsobnosti tejto dohody.
   Článok 8
   Záverečné ustanovenia
   1.   Zmluvné strany ratifikujú alebo schvália túto dohodu v súlade s ich príslušnými vnútornými postupmi a dohoda nadobudne platnosť prvým dňom druhého mesiaca po dni, kedy si zmluvné strany navzájom oznámia ukončenie týchto postupov.
   2.   Táto dohoda sa uzatvára na neurčitý čas. Možno ju vypovedať v súlade s odsekom 5.
   3.   Túto dohodu je možné zmeniť a doplniť písomnou dohodou zmluvných strán. Zmeny a doplnenia nadobudnú platnosť potom, ako si zmluvné strany navzájom oznámili ukončenie ich vnútorných postupov potrebných na tento účel.
   4.   Každá zmluvná strana môže úplne alebo čiastočne pozastaviť uplatňovanie tejto dohody, najmä z dôvodov verejného poriadku, ochrany národnej bezpečnosti alebo ochrany verejného zdravia, nelegálneho prisťahovalectva alebo opätovného zavedenia vízovej povinnosti ktoroukoľvek zo zmluvných strán. Rozhodnutie o pozastavení uplatňovania dohody sa oznámi druhej zmluvnej strane najneskôr 2 mesiace pred nadobudnutím jeho platnosti. Zmluvná strana, ktorá pozastavila uplatňovanie tejto dohody, okamžite informuje druhú zmluvnú stranu o tom, že dôvody na pozastavenie pominuli.
   5.   Každá zo zmluvných strán môže vypovedať túto dohodu na základe písomného oznámenia adresovaného druhej zmluvnej strane. Platnosť tejto dohody sa skončí po uplynutí 90 dní odo dňa takéhoto oznámenia.
   6.   Svätý Krištof a Nevis môže pozastaviť uplatňovanie tejto dohody alebo vypovedať túto dohodu, iba pokiaľ ide o všetky členské štáty.
   7.   Spoločenstvo môže pozastaviť uplatňovanie tejto dohody alebo vypovedať túto dohodu iba pokiaľ ide o všetky jeho členské štáty.

      V Bruseli 28. mája dvetisícdeväť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Федерация Сейнт Китс и Невис
         Por la Federación de San Cristóbal y Nieves
         Za Federaci Svatý Kryštof a Nevis
         For Føderationen Saint Kitts og Nevis
         Für die Föderation St. Kitts und Nevis
         Saint Kittsi ja Nevise föderatsioon nimel
         Για την Ομοσπονδία του Αγίου Χριστόφορου και Νέβις
         For the Federation of Saint Kitts and Nevis
         Pour la Fédération de Saint-Christophe-et-Nevis
         Per la Federazione di Saint Christopher (Saint Kitts) e Nevis
         Sentkitsas un Nevisas Federācijas vārdā
         Sent Kitso ir Nevio Federacijos vardu
         A Saint Kitts és Nevis Államszövetség részéről
         Għall-Federazzjoni ta’ Saint Kitts u Nevis
         Voor de Federatie van Saint Kitts en Nevis
         W imieniu Federacij Saint Kitts i Nevis
         Pela Federação de São Cristóvão e Nevis
         Pentru Federația Saint Kitts și Nevis
         Za Federáciu Svätý Krištof a Nevis
         Za Federacijo Saint Kitts in Nevis
         Saint Kitts ja Nevisin puolesta
         För Saint Kitts och Nevis

      (1)  Ú. v. EÚ L 405, 30.12.2006, s. 23.